:OMMISSIONEN FOR DE EUROPÆISKE FÆLLESSKABER 
KOM(92) 200 endelig udg. 
Bruxelles, den 25. maj 1992 
Forslag til 
RÅDETS FORORDNING (EØF) 
om ændring af forordning (EØF) nr. 2200/90 ved indførelse af 
en yderligere antidumpingtold på importen af silicium med 
oprindelse i Den Kinesiske Folkerepublik 
(forelagt af Kommissionen) 

- 2 -
BEGRUNDELSE 
(1) Ved Rådets forordning (EØF) nr. 2200/90 blev der indført en anti­
dumpingtold på 198 ECU pr. ton på importen af silicium med op­
rindelse i Den Kinesiske Folkerepublik. 
(2) Kommissionen modtog derefter en klage indgivet af "Comité de 
Liaison des Industries de Ferro-Alliages de la Communauté Eco-
nomique Européenne". Klagen indeholdt tilstrækkelige beviser for, 
at tolden var overvæltet på eksportøren, og Kommissionen gav der­
for i en meddelelse offentliggjort i De Europæiske Fællesskabers 
Tidende den 18.10.1991 oplysning om, at der var indledt en under­
søgelse i henhold til artikel 13, stk. 11, i forordning (EØF) nr. 
2423/88. 
(3) Da hverken de eksporterende producenter eller fællesskabsim­
portørerne var indstillet på et tilfredsstillende samarbejde, måtte 
Kommissionen træffe afgørelse på grundlag af de tilgængelige 
midler. Toldstatistikkerne betragtedes som det rimeligste middel. I 
det foreliggende tilfælde underbygges de statistisk registrerede 
priser endvidere af oplysninger indhentet hos fællesskabs­
importører, der var indstillet på at samarbejde, og bruger-
industriernes repræsentant. 
(4) Der kan drages den konklusion, at antidumpingtolden blev over­
væltet på de eksporterende producenter af silicium med oprindelse i 
Den Kinesiske Folkerepublik, idet de nedsatte eksportprisen ved 
salg til Fællesskabet, efter at der var fastsat en antidumping­
told. 
(5) Toldovervæltningens omfang opgøres som forskellen mellem import­
prisen for silicium med oprindelse i Den Kinesiske Folkerepublik i 
den oprindelige undersøgelsesperiode og importprisen i perioden 
efter indførelsen af antidumpingtolden og andrager 178%. 
(6) Eftersom fastsættelsen af tolden blev anset for at være i 
overensstemmelse med Fællesskabets interesser, vil en 
foranstaltning, hvis formål er at genoprette den nævnte tolds 
virkninger, ligeledes være i overensstemmelse med Fællesskabets 
interesser. 
- 3 -
(7) Da nedsættelsen af importprisen opgjort i procent af 
antidumpingtoldens beløb i dette tilfælde er anslået til 178%, er 
antidumpingtolden overvæltet med sit fulde beløb. Der skal derfor 
fastsættes en yderligere told af samme størrelse som den 
eksisterende told (198 ECU pr. ton). 
(8) Det foreslås følgelig, at Rådet ændrer forordning (EØF) nr. 2200/90 
og pålægger importen af silicium med oprindelse i Den Kinesiske 
Folkerepublik en told på 396 ECU pr. ton. 
- 4 -
Forslag til 
RÅDETS FORORDNING (EØF) 
om ændring af forordning (EØF) nr. 2200/90 ved indførelse af 
en yderligere antidumpingtold på importen af silicium med 
oprindelse i Den Kinesiske Folkerepublik 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, 
under henvisning til Rådets forordning (EØF) nr. 2423/88 af 11. juli 
1988 om beskyttelse mod dumpingimport eller subsidieret import fra 
lande, der ikke er medlemmer af Det Europæiske Økonomiske 
Fællesskab(l), særlig artikel 12 og artikel 13, stk. 11, 
under henvisning til forslag fra Kommissionen, forelagt efter konsulta­
tioner i det rådgivende udvalg, der er nedsat i henhold til nævnte for­
ordning, og 
ud fra følgende betragtninger: 
(1) EFT nr. L 209 af 2.8.1988, s. 1 
- 5 -
A. PROCEDURE 
(1) Ved Rådets forordning (EØF) nr. 2200/90(2) blev der indført 
en endelig antidumpingtold på 198 ECU/t på importen af 
silicium med oprindelse i Den Kinesiske Folkerepublik. 
(2) "Comité de Liaison des Industries de Ferro-Alliages de la 
Communauté Economique Européenne" har i sin egenskab af 
repræsentant for alle fællesskabsproducenter af silicium 
rettet en klage til Kommissionen med påstand om, at hele 
eller en del af antidumpingtolden blev absorberet af de 
pågældende eksporterende producenter. 
(3) Kommissionen fandt, at der var fremlagt tilstrækkeligt bevis 
for, at en antidumpingtold blev absorberet af en 
eksporterende producent, og gav derfor i en meddelelse 
offentliggjort i De Europæiske Fællesskabers Tidende(3) 
oplysning om, at der var indledt en undersøgelse i henhold 
til artikel 13, stk. 11, i forordning (EØF) nr. 2423/88. 
(4) Kommissionen gav officielt de eksporterende producenter og 
importører, som vides berørt af sagen, meddelelse herom og 
gav interesserede parter lejlighed til at tilkendegive deres 
mening skriftligt. 
(5) Der var ingen eksporterende producent og blandt de berørte 
importører kun tre, som repræsenterer en ubetydelig del af 
importen, der tilkendegav deres mening skriftligt. 
(6) En enkelt organisation, der repræsenterer brugerindustrierne, 
fremsatte bemærkninger. 
(2) EFT nr. L 198 af 28.7.1990, s. 57. 
(3) EFT nr. C 273 af 18.10.1991, s. 20. 
- 6 -
(7) Ingen af de interesserede parter har indgivet anmodning om 
fornyet undersøgelse af forordning (EØF) nr. 2200/90 til 
Kommissionen. Desuden gav de oplysninger, som Kommissionen 
var i besiddelse af, ikke anledning til nogen konklusion om, 
at en ændring i omstændighederne kunne begrunde en sådan 
fornyet undersøgelse på Kommissionens initiativ. 
(8) Undersøgelsen af de eksporterende producenters absorption af 
antidumpingtolden omfattede en sammenligning af perioden 1. 
januar 1988 til 31. december 1988, der dannede grundlag for 
antidumpingtoldens fastsættelse, og perioden fra det tids­
punkt, hvor den midlertidige antidumpingtold blev fastsat, 
til det tidspunkt, hvor meddelelsen om undersøgelsen blev 
givet, dvs. perioden 1. april 1990 til 30. september 1991. 
B. DEN PÅGÆLDENDE VARE 
(9) Den af proceduren omfattede vare er silicium henhørende under 
KN-kode 2804 69 00 ligesom under den oprindelige procedure. 
C. EKSPORTØRENS ABSORPTION AF ANTIDUMPINGTOLDEN 
i) Eksistens 
(10) Da hverken de eksporterende producenter eller fællesskabsim­
portørerne var indstillet på et tilfredsstillende samarbejde, 
traf Kommissionen sin afgørelse på grundlag af de 
tilgængelige oplysninger i henhold til artikel 7, stk. 7, 
litra b), i forordning nr. 2423/88. 
(11) Som hovedregel kan importprisen for en given råvare såsom den 
omhandlede vare med rimelig sikkerhed anslås på grundlag af 
toldstatistikkerne. I det foreliggende tilfælde underbygges 
de statistisk registrerede priser endvidere af oplysninger 
- 7 -
indhentet hos de fællesskabsimportører, der var indstillet på 
at samarbejde, og hos brugerindustriernes repræsentant. 
(12) Det fremgår klart af disse oplysninger, at importprisen (cif-
prisen ekskl. told og antidumpingtold) for silicium med 
oprindelse i Den Kinesiske Folkerepublik ved Fællesskabets 
grænser blev kraftigt nedsat, efter at der ved Kommissionens 
forordning (EØF) nr. 720/90(4) var pålagt silicium med 
oprindelse i Den Kinesiske Folkerepublik en midlertidig 
antidumpingtold. 
(13) Der kan drages den konklusion heraf, at hele eller en del af 
antidumpingtolden blev absorberet af de eksporterende 
producenter af silicium med oprindelse i Den Kinesiske 
Folkerepublik, idet de nedsatte eksportprisen ved salg til 
Fællesskabet, efter at der var fastsat en antidumpingtold. 
(ii) Omfang 
(14) Absorptionens omfang opgøres som forskellen mellem im­
portprisen for silicium med oprindelse i Den Kinesiske Folke­
republik i perioden 1. januar 1988 til 31. december 1988, 
dvs. den oprindelige undersøgelsesperiode, og importprisen i 
perioden efter det tidspunkt, hvor den midlertidige 
antidumpingtold blev fastsat, dvs. perioden 1. april 1990 til 
30. september 1991. 
(15) Udtrykt i procent af toldens størrelse androg den således 
definerede absorption i månedsgennemsnit for perioden 1. 
april til 30. september 1991 178%. 
(4) EFT nr. L 80 af 27.3.1990, s. 9. 
- 8 -
Som følge af overvæltningens omfang kan virkningerne af 
eventuelle variationer i cif-omkostninger (omkostninger, 
forsikring, fragt) lades ude af betragtning. 
D. ANDRE FAKTORER 
(16) Kommissionen har undersøgt yderligere to faktorer, som kan 
have indvirket på udviklingen i eksportprisen for silicium 
med oprindelse i Den Kinesi ske Folkerepublik. 
(17) For det første har den organisation, der repræsenterer 
brugerindustrierne, gjort gældende, at den pågældende vare er 
af en kvalitet, der begrunder en lavere pris end den pris, 
der tages for samme vare med oprindelse i andre lande. Der er 
imidlertid ikke tale om nogen ny omstændighed i forhold til 
den situation, der forelå, da den oprindelige undresøgelse 
blev foretaget. Den påståede kvalitetsforskel kan derfor ikke 
begrunde den kraftige nedsættelse af eksportprisen for 
silicium med oprindelse i Den Kinesiske Folkerepublik, der 
fandt sted, efter at antidumpingtolden var fastsat. Det er 
desuden konstateret, at forskellen mellem prisen ved eksport 
til Fællesskabet af silicium med oprindelse i Den Kinesiske 
Folkerepublik og prisen for silicium med oprindelse i andre 
lande er blevet større i løbet af undersøgelsesperioden. 
(18) For det andet har den organisation, der repræsenterer bruger-
industrierne, hævdet, at nedsættelsen af importprisen for 
silicium med oprindelse i Den Kinesiske Folkerepublik, hang 
sammen med den generelle udvikling på Fællesskabets 
importmarked for den pågældene vare. Det fremgår imidlertid 
klart af toldstatistikkerne, at der skete et brat fald i 
prisen på silicium med oprindelse i Den Kinesiske 
Folkerepublik, medens prisen for import fra andre lande på 
samme tidspunkt var stabil. 
- 9 -
E. FÆLLESSKABETS INTERESSER 
(19) Som fastsat i artikel 13, stk. 11, i forordning (EØF) nr. 
2423/88 er formålet med den yderligere antidumpingtold at 
udligne det antidumpingbeløb, der bæres af eksportøren. 
(20) Der er efter Kommissionens opfattelse ingen grund til at 
ændre de konklusioner vedrørende Fællesskabets interesser, 
der er nævnt i betragtning 18 til 21 i forordning (EØF) nr. 
2200/90. 
(21) Desuden bevirker det forhold, at den eksporterende producents 
absorption af en antidumpingtold opvejer antidumpingtoldens 
virkninger og dermed forhindrer den tilsigtede fjernelse af 
den skade, som fællesskabsindustrien lider, sammen med det 
forhold, at fastsættelsen af denne antidumpingtold blev anset 
for at være i overensstemmelse med Fællesskabets interesser, 
at en foranstaltning, hvis formål er at genoprette den nævnte 
tolds virkninger, er i overensstemmelse med Fællesskabets 
interesser. 
F. YDERLIGERE ANTIDUMPINGTOLD 
(22) I medfør af artikel 13, stk. 11, litra a), i forordning (EØF) 
nr. 2423/88 skal det yderligere beløb begrænses til udlig­
ningen af det antidumpingtoldbeløb, der bæres af eksportøren, 
og det kan derfor pr. definition ikke være større end den 
nævnte antidumpingtolds beløb. 
(23) Da nedsættelsen af importprisen opgjort i procent af 
antidumpingtoldens beløb i dette tilfælde er anslået til 
178%, er antidumpingtolden absorberet med sit fulde beløb. 
Der bør derfor fastsættes en yderligere told af samme 
størrelse som den eksisterende told. 
(24) Da den nugældende antidumpingtold er på 198 ECU/t, bør der 
fastsættes en yderligere told af samme størrelse. Af prak-
- 10 -
tiske årsager fastsættes denne yderligere told ved ændring af 
forordning (EØF) nr. 2200/90. Der er ikke tale om en ændring 
af antidumpingtolden som omhandlet i artikel 15, stk. 1, i 
forordning (EØF) nr. 2423/88, og datoen for anti­
dumpingtoldens og den yderligere tolds bortfald forbliver 
derfor uændret. Den samlede antidumpingtold, der pålægges 
import af silicium med oprindelse i Den Kinesiske 
Folkerepublik, bør derfor andrage 396 ECU/t -
UDSTEDT FØLGENDE FORORDNING: 
Artikel 1 
Artikel 1, stk. 2, i forordning (EØF) nr. 2200/90 affattes således: 
"2. Tolden fastsættes til 396 ECU/t af den importerede vare." 
Artikel 2 
Denne forordning træder i kraft dagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den 
På Rådets vegne 
Formand 
- 11 -
ISSN 0254-1459 
KOM(92) 200 endelig udg. 
DOKUMENTER 
DA il 02 
Katalognummer: CB-CO-92-214-DA-C 
ISBN 92-77-44039-2 
Kontoret for De Europæiske Fællesskabers Officielle Publikationer 
L-2985 Luxembourg